Conform lui Saizescu, dorința de a realiza acest film a venit după ce regizorul a simțit că este nevoie urgentă de schimbări majore în mentalitatea și în sistemul românesc. Bugetul de 200.000 de euro al filmului a fost obținut cu dificultate, iar mulți actori din distribuție au renunțat la plată, în semn de respect pentru film și pentru mesajul acestuia. Filmările s-au desfășurat, în mare parte, la fostul spital Caritas din București, aflat din anul 2011 în proces de dezafectare. Pelicula a fost finanțată de Nerv Film, casa de producție a regizorului Saizescu, fonduri venind și de la Centrul Național al Cinematografiei, diferite societăți comerciale, dar și de la persoane private. Distribuitorul filmului este Cinemagix ID, iar încasările vor fi donate pentru dotarea cu incubatoare a spitalelor de copii. Filmul este dedicat victimelor acestei tragedii, victimelor de la incendiul ce a avut loc în clubul Colectiv (acolo unde au murit și câțiva dintre realizatorii acestui film) și tatălui regizorului, Geo Saizescu, "victimă al aceluiași sistem".